## Pravilnik o mjeriteljskim zahtjevima za alkoholometre

### NN 51/2002 (8.5.2002.), Pravilnik o mjeriteljskim zahtjevima za alkoholometre

# DRŽAVNI ZAVOD ZA NORMIZACIJU I MJERITELJSTVO

991

Na teme­lju članka 22. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O MJERITELJSKIM ZAHTJEVIMA ZA ALKOHOLOMETRE

Članak 1.

Ovim se pravilnikom propisuju mjerite­ljski zahtjevi kojima moraju udovo­ljavati
alkoholometri za određiva­nje obujamskog (postotnog) udjela alkohola u
tekućinama koje su proizvod alkoholnog vre­nja (u nastavku teksta »udio
alkohola«).

Članak 2.

Alkoholometri moraju pokazivati udio alkohola (»pravu jakost«) na
referentnoj temperaturi 15 °C ili 20 °C.

Udio alkohola, prema ovom Pravilniku, obi­lježava postot­kom (V/V).

Alkoholometri iz stava 1. ovog člana moraju imati ugrađen termometar.

Članak 3.

Granice dopuštenih pogrešaka za alkoholometre iznose:

1) na ­ljestvici alkoholometra s podjelom:

a) na cijele postotke:

a1)
±0,80% (V/V)        – ako je opse­g ­ljestvice
100% (V/V)

a2)
±0,40% (V/V)        – ako je opse­g ­ljestvice
ma­nji od 100% (V/V)

b) na
polovice postotka            – ±0,25%
(V/V)

c) na petine
postotka               – ±0,15% (V/V)

d) na
desetine postotka            – ±0,10%
(V/V)

2)
na ­ljestvici termometra s podjelom:

a) na cijele
stup­njeve                – ±0,40 °C

b) na
polovice stup­nja              – ±0,25 °C

c) na petine
stup­nja                  – ±0,15 °C

d)
na desetine stup­nja              – ±0,10 °C.

Članak 4.

Alkoholometri
moraju biti izrađeni od stakla koje je bez unutar­nje­g napreza­nja i koje
svojim kemijskim osobinama odgovara hidrolitskom razredu 3.

Stapka i tijelo
alkoholometra moraju biti izrađeni od bezbojnoga i toplinski obrađena stakla.

Članak 5.

Ljestvice
alkoholometra i termometra mogu biti izrađene od papira, mliječnog stakla ili
odgovarajuće plastične mase.

Za otežava­nje
alkoholometra mogu se upotrijebiti živa ili sačma, a kao vezivna sredstva –
vosak ili lak. Ta se sredstva ne smiju topiti na temperaturama nižim od +40 °C.

Članak 6.

Alkoholometri
moraju biti simetrični u odnosu prema svojoj uzdužnoj osi. Normalni poprečni
presjeci tijela i stapke alkoholometra moraju biti okrugli, pri čemu normalni
presjeci stapke moraju biti jednaki čitavom njenom du­ljinom.

Članak 7.

Alkoholometri uro­njeni
u tekućine moraju plivati okomito i ako su uro­njeni do najniže­g podje­ljka ­ljestvice.

Ljestvice
alkoholometra i termometra moraju biti neodvojivo učvršćene.

Podjelne crte na
alkoholometarskoj ­ljestvici moraju se nalaziti u ravninama koje su okomite na
uzdužnu os alkoholometra, a du­ljina im mora iznositi najma­nje jednu četvrtinu
opse­ga stapke.

Članak 8.

Podjelne crte na
termometarskoj ­ljestvici moraju se nalaziti s obje strane termometarske
kapilare, a du­ljina im mora iznositi najma­nje 1 mm.

Radi bo­lje pre­glednosti
pojedini podje­ljci (drugi, peti ili deseti) na alkoholometarskoj i
termometarskoj ­ljestvici moraju biti obi­lježeni du­ljim crtama.

Članak 9.

Gor­nja se
podjelna crta na alkoholometarskoj ­ljestvici mora nalaziti najma­nje 5 mm niže
od mjesta gdje poči­nju jednaki presjeci stapke, a najma­nje 20 mm niže od vrha
stapke. Do­nja podjelna crta mora biti najma­nje 3 mm uda­ljena od mjesta gdje
stapka prelazi u tijelo alkoholometra.

Članak 10.

Termometarska se ­ljestvica
nalazi ispod alkoholometarske ­ljestvice, a njezin gor­nji kraj mora biti najma­nje
15 mm uda­ljen od mjesta gdje se tijelo alkoholometra sužava i prelazi u stapku
alkoholometra. Najma­nja uda­ljenost do­nje­ga kraja podjele termometarske ­ljestvice
od ko­ljena kapilare mora iznositi 3 mm.

Članak 11.

Razmak koji
odgovara jednom postotku (V/V) na alkoholometarskoj ljestvici ako je do­nja
granica mjernog područja 10% (V/V), iznosi:

1) najma­nje 2 mm – ako je podjela na cijele
postotke (V/V)

2) najma­nje 3 mm – ako je podjela na polovice
postotka (V/V)

3) najma­nje 5 mm – ako je podjela na petine
postotka (V/V)

4) najma­nje 8 mm – ako je podjela na desetine
postotka (V/V).

Iznimno od odredbe pod 2) stavka 1. ovog članka, ako je raspon
alkoholometarske ­ljestvice s podjelom na polovice postotka veći od 50
postotaka (V/V), razmak koji odgovara jednom postotku (V/V) mora iznositi najma­nje
2 mm.

Članak 12.

Razmak koji odgovara jednom postotku (V/V) na alkoholometarskoj ­ljestvici,
ako je do­nja granica mjernog područja ma­nja od 10% (V/V), iznosi:

1) najma­nje 4 mm – ako je podjela na cijele postotke (V/V)

2) najma­nje 8 mm – ako je podjela na polovice postotka (V/V).

Članak 13.

Na alkoholometrima s gor­njom granicom mjernog područja 100% (V/V) i
podjelom ­ljestvice na cijele postotke (V/V) razmak koji odgovara jednom
postotku (V/V) mora iznositi najma­nje 1 mm.

Članak 14.

Razmak između podjelnih crta na termometarskoj ­ljestvici mora iznositi:

1) najma­nje 1 mm – ako je podjela na 0,5 °C

2) najma­nje 0,7 mm – ako je podjela na 0,2 °C ili 0,1 °C.

Članak 15.

Podjela brojčane oznake na alkoholometarskim i termometarskim
ljestvicama moraju biti jasne i pre­gledne.

Na alkoholometarskoj i termometarskoj ­ljestvici ne smiju se nalaziti
sporedne ­ljestvice.

Članak 16.

Materijal za otežava­nje alkoholometra mora biti smješten tako da ne
ometa ­nje­gov ispravan rad.

Ako se kao materijal za otežava­nje upotrijebi živa, ona mora biti smještena
u posebnoj komorici, a ako se upotrijebi sačma, ona može biti učvršćena u
tijelu alkoholometra vezivnim sredstvom ili smještena u posebnoj komorici.

Članak 17.

Svakome alkoholometru moraju biti priložene odgovarajuće redukcijske
pločice radi određiva­nja udjela alkohola na temperaturama različitim od
referentne temperature.

Članak 18.

Natpisi i oznake na alkoholometrima moraju biti ispisane na hrvatskom
jeziku, latiničnim pismom.

Članak 19.

Natpisi i oznake moraju biti jasni, dobro vid­ljivi u radnim uvjetima i
ispisani tako da se ne mogu izbrisati ni skinuti.

Članak 20.

Na alkoholometrima moraju biti upisani ovi napisi i oznake:

1) naziv: alkoholometar

2) oznaka mjerne jedinice: %
(V/V)

3) referentna temperatura:
15°C ili 20 °C

4) tvrtka odnosno  ime ili znak proizvođača

5) tip, godina proizvod­nje i
tvornički broj alkoholometra

6) službena oznaka tipa
alkoholometra, ako je tip ispitan

7) oznaka jedinice
temperature: °C, na termometarskoj ­ljestvici.

Članak 21.

Stupa­njem na snagu ovoga pravilnika
prestaju važiti odredbe Pravilnika o metrološkim uvjetima za alkoholometre
(»Službeni list SFRJ«, br. 6/85 i »Narodne novine«, br. 53/91).

Članak 22.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 011-02/02-04/28
Urbroj: 558-03/5-02-1
Zagreb, 10. trav­nja 2002.

Ravnate­lj
Državnog zavoda za normizaciju
i mjerite­ljstvo,
**dr. sc. Jakša Topić, dipl. ing.,** v. r.

Pravilnik, NN 51/2002-991